CELEX: 32011R0873
Language: et
Date: 2011-07-27 00:00:00
Title: Komisjoni rakendusmäärus (EL) nr 873/2011, 27. juuli 2011 , teatavate kaupade klassifitseerimise kohta kombineeritud nomenklatuuris

2.9.2011   
            
            
               ET
            
            
               Euroopa Liidu Teataja
            
            
               L 227/5
            
         KOMISJONI RAKENDUSMÄÄRUS (EL) nr 873/2011,
   27. juuli 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kombineeritud toode, mis koosneb vahtplastikust (polüuretaan) käsnast (11,5 × 8,2 × 1,1 cm) ja seda ümbritsevast silmkoelisest polüesterriidest.
                  Riie on valmistatud tekstureeritud polüesterlõngast ja alumiiniumiga kaetud polüesterkiududest (valmistatud aurufaasilise metallimise teel), mis on kokku kootud. Käsn on täielikult ümbritsetud kangaga.
                  (puhastuslapp)
                  (Vt fotod 656 A ja 656 B) (1)
                  
               
               
                  6307 10 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, XI jaotise märkuse 7 punktiga e, grupi 63 märkusega 1 ning CN-koodide 6307, 6307 10 ja 6307 10 10 sõnastusega.
                  Toode on kombineeritud toode kombineeritud nomenklatuuri klassifitseerimise üldreegli 3b tähenduses, kuna käsn ja riie on ühendatud praktiliselt lahutamatuks tervikuks. (Vt ka HSi selgitavad märkused, klassifitseerimise üldreegel 3b, IX punkt.)
                  Puhastuslapp, mis on tekstiiltoode, on valmistoode XI jaotise märkuse 7 punkti e tähenduses, kuna kootud kangas on kokku ühendatud liimimise teel. Lisaks muudab asjaolu, et valmistekstiiltoote sisse on pandud käsn, kogu toote valmistooteks. Arvestades grupi 63 märkust 1, kuulub kogu toode grupi 63 I alamgruppi.
                  Nii kootud puhastuslapil kui ka käsnal on selliste toodete objektiivsed omadused, mis on ette nähtud puhastamiseks vee ja pesemisvahenditega. Kootud riide kare pind annab tootele selle põhiomadused klassifitseerimise üldreegli 3b tähenduses, kuna tänu karedale pinnale on toode ette nähtud kuivanud mustuseplekkide eemaldamiseks siledalt pinnalt. Käsn üksnes suurendab puhastuslapi võimet imada vett ja pesemisvahendit. Kombineeritud toote põhiomaduse määrab seega tekstiilmaterjal.
                  Seepärast tuleb toode klassifitseerida CN-koodi 6307 10 10 alla silmkoeliseks puhastuslapiks.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  Fotod on üksnes illustratsiooniks.